Diari Oficial de la Generalitat Valenciana


Sumari del DOGV 5716, del 04-03-2008 (2008/2674)

Correcció d'errades de la informació pública de la Modificació puntual de l'ordenació detallada del sòl urbanitzable director d'usos i infraestructures del sector Ciutat de La Llum d'Alacant (DOCV número 5.708 de 21.02.2008).
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5716

Data del DOGV
:   04-03-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/2674


Data del document
:   21-02-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Correcció d'errades

Correcció d'errades

 Descriptors 

:   * Alacant
    * pla d'urbanisme

Correcció d'errades de la informació pública de la Modificació puntual de l'ordenació detallada del sòl urbanitzable director d'usos i infraestructures del sector Ciutat de La Llum d'Alacant (DOCV número 5.708 de 21.02.2008). [2008/2674]  
Amb data 21 de febrer de 2008 va ser publicat en el DOCV número 5.708 l'anunci d'informació pública de la Modificació puntual de l'ordenació detallada de sòl urbanitzable residencial del plans especial director d'usos i infraestructures del sector Ciutat de la Llum d'Alacant.  
Havent advertit dos errors materials en el paràgraf Quart del mateix, quant al termini per a la consulta pública i quant a l'Ajuntament interessat on ha de trobar-se depositada la documentació, resulta necessari procedir a la seua esmena.  
Atés que l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, establix: «Les Administracions Públiques, podran, així mateix, rectificar en qualsevol moment, d'ofici o a instància dels interessats, els errors materials, de fet o aritmètics existents en els seus actes».  
Basant-se en els anteriors fets i fonaments de dret, esta conselleria resol:  
1. Rectificar l'anunci d'informació pública de la Modificació puntual de l'ordenació detallada de sòl urbanitzable residencial del plans especial director d'usos i infraestructures del sector Ciutat de la Llum d'Alacant, publicat en el DOCV número 5.708, de 21 de febrer de 2008, que on diu:  
«Durant el referit tràmit, la documentació es trobarà depositada per a la seua consulta pública durant el termini d'un mes, comptats a partir del dia següent al de la seua publicació en el DOCV, en l'Ajuntament del Campello, Plaça de l'Ajuntament, núm. 1, així com en la seu de l'IVV, SA. Ubicada a Alacant, C/ Girona núm. 4.»;  
Ha de dir:  
«Durant el referit tràmit, la documentació es trobarà depositada per a la seua consulta pública durant el termini de 20 dies, comptats a partir del dia següent al de la seua publicació en el DOCV, en l'Ajuntament d'Alacant, Plaça de l'Ajuntament, núm. 1, així com en la seu de l'IVV, SA. Ubicada a Alacant, C/ Girona núm. 4.».  
València, 21 de febrer de 2008.- La directora general d'Habitatge i Projectes Urbans: Mª Jesús Rodríguez.